Ο **Τζόκερ** είναι φανταστικός χαρακτήρας ο οποίος εμφανίζεται σε τεύχη του Μπάτμαν της DC Comics. Ο Τζόκερ είναι ένας ψυχοπαθής, σαδιστής, ελεεινός, ψυχρός δολοφόνος, κωμικός και εγκληματίας, ο αρχιεχθρός του Μπάτμαν. 

Πρωτοεμφανίστηκε στα κόμικ στο Μπάτμαν #1 στις 25 Απριλίου του 1940. Από τότε έχει απεικονιστεί σε διάφορες ταινίες και σειρές. Η έμπνευση για τον χαρακτήρα του Τζόκερ προήλθε από τη βουβή ταινία Ο Άνδρας Που Γελάει του 1928 (The Man Who Laughs) με το χαρακτηριστικό του να είναι το μεγάλο του ανατριχιαστικό του χαμόγελο. Η εμφάνισή του είναι παραμορφωμένη λόγω ενός ατυχήματος σε ένα εργοστάσιο χημικών. Τα μαλλιά του είναι πράσινα, τα χείλη του κόκκινα και το δέρμα του λευκό. Λόγω αυτού του ατυχήματος τρελάθηκε και έγινε ο Τζόκερ. Ο Τζόκερ χρησιμοποιεί πολλά όπλα που μπορεί να φαίνονται αθώα και ακίνδυνα αλλά είναι άκρως φονικά. Τα πιο γνωστά είναι το λουλούδι που εκτοξεύει οξύ, το ηλεκτροσόκ χειραψίας, και το αέριο γέλιου το οποίο το έχει φτιάξει ο ίδιος ο Τζόκερ και κάνει τα θύματα να γελάνε μέχρι θανάτου και πάνω τους μένει ένα χαμόγελο σαν αυτό του Τζόκερ. Είναι ο βασικός αντίπαλος του Μπάτμαν καθώς έχει εμφανιστεί στα περισσότερα κόμικ από οποιονδήποτε άλλο εχθρό του.

Εκδοχές
-------

Υπάρχουν πολλές εκδοχές για το πως δημιουργήθηκε αλλά η πιο επικρατέστερη είναι ότι ο Τζόκερ ήταν στην αρχή ένας ''φυσιολογικός'' εγκληματίας με το όνομα ***Red hood.*** Ο Ρέντχουντ (Red hood) κατά την διάρκεια μιας ληστείας σε ένα εργοστάσιο χημικών(Ace Chemicals), προσπάθησε να διαφύγει. Όμως ήρθε αντιμέτωπος με τον Μπάτμαν και αναγκάστηκε να παλέψει μαζί του με αποτέλεσμα να πέσει σε χημικά. Τα χημικά παραμορφώνουν την εμφάνισή του: Το δέρμα του γίνεται άσπρο, τα μαλλιά του πράσινα και τα χείλη του κόκκινα αποκτώντας εμφάνιση παρόμοια με κλόουν. Λόγω της παραμόρφωσης τρελαίνεται και γίνεται ο κλόουν πρίγκιπας του εγκλήματος, ο βασικός αντίπαλος του Μπάτμαν, ο **Τζόκερ**. Άλλες εκδοχές:

• Στην άρχη ήταν ένας αποτυχημένος  κωμικός ονόματι Τζακ που προσπαθούσε να βγάλει χρήματα για να συντηρήσει την έγκυο γυναίκα του. Για να το καταφέρει καταφεύγει σε γκάνγκστερς που σχεδίαζαν ληστεία σε εργοστάσιο χημικών στο οποίο ο Τζάκ δούλευε πριν γίνει κωμικός. Εντωμεταξύ η γυναίκα του πέθανε σε ένα ατύχημα στο σπίτι και εκείνος όταν το μαθαίνει κάνει πίσω αλλά οι γκάνγκστερς τον πείθουν να συνεχίσει. Του δίνουν την αμφίεση του Ρέντ χούντ και διαρρήκτουν το εργοστάσιο. Γίνονται αντιληπτοί απο την αστυνομία και στην συμπλοκή σκοτώνονται οι δύο γκάνγκστερς. Τότε παρεμβαίνει ο Μπάτμαν τον οποίο όταν βλέπει ο Τζάκ τρομάζει, γλιστράει και πέφτει σε χημικά. Όταν βλέπει πως τον έχουν παραμορφώσει, τρελαίνεται και γίνεται ο Τζόκερ.

• Σε άλλη εκδοχή ήταν ένας γκάνγκστερ ονόματι Τζάκ Νέπιερ. Ήταν μέλος σε πολλές  εγκληματικές οργανώσεις στην διάρκεια της ζωής του. Μία μέρα το αφεντικό του τον έστειλε σε μία ληστεία σε εργοστάσιο χημικών. Εκεί τους παγιδεύουν αστυνομικοί και προκύπτει συμπλοκή. Ενώ πάει να ξεφύγει έρχεται αντιμέτωπος με τον Μπάτμαν τον οποίο προσπαθεί να σκοτώσει. Όμως ο Μπάτμαν τον νικάει και πάνω στην μάχη πέφτει κατα λάθος μέσα σε χημικά. Παραμορφώνεται και γίνεται ο Τζόκερ.

• Τελευταία εκδοχή είναι ότι κανείς δεν γνωρίζει το παρελθόν του. Απλώς εμφανίστηκε στην Γκόθαμ Σίτι και άρχιζε να σπέρνει το χάος και την αναρχία. Με άλλα λόγια ένας πράκτορας του χάους με άγνωστο παρελθόν.

Εμφανίσεις σε Ταινίες
---------------------

Ο Τζόκερ απο το 1966 και έπειτα έχει εμφανιστεί σε διάφορες ταινίες της DC: 

• Η πρώτη του εμφάνιση ήταν στην ταινία  Η Νυχτερίδα (Batman 1966) όπου ενσαρκώθηκε απο τον Σίζαρ Ρομέρο. Ο Τζόκερ ήταν μέλος της οργάνωσης "Ενωμένος Υπόκοσμος" μαζί με άλλους εχθρούς του Μπάτμαν (Άνταμ Γουέστ) οι οποίοι ήταν ο Πιγκουίνος (Μπέρτζες Μέρεντιθ), ο Γρίφος (Φράνκ Γκόρσιν) και η Κάτγουμαν (Λι Μεριγουέδερ). Σκοπός τους ήταν να κάνουν σκόνη τους ηγέτες του "Ηνωμένου Κόσμου" με μία μηχανή που είχαν κλέψει απο έναν επιστήμονα. Παρότι το καταφέρνουν στο τέλος ο Μπατμαν με τον βοηθό του, τον  Ρόμπιν τους νικάνε και επαναφέρουν τους ηγέτες στην κανονική τους μορφή.

• Ο Τζόκερ ξαναεμφανίστηκε στην ταινία Μπάτμαν. Τον ρόλο ενσάρκωσε ο ηθοποιός Τζακ Νίκολσον. Ο Τζόκερ ήταν ένας γκάνγκστερ ονόματι Τζάκ Νέπιερ ο οποίος σκότωσε τους γονείς του Μπρούς Γουέιν και τον οδήγησε έτσι στο να γίνει ο Μπάτμαν. Ο Τζάκ είχε ερωτική σχέση με την γυναίκα του αφεντικού του, του  μαφιόζου Κάρλ Γκρίσσομ ( Τζάκ Πάλανς). Ο Γκρίσσομ στήνει παγίδα στον Τζάκ στο εργοστάσιο χημικών στο οποίο τον στέλνει δήθεν να καταστρέψει αποδείξεις της εγκληματικής του δράσης. Στην συμπλοκή με την αστυνομία εμφανίζεται ο Μπάτμαν ( Μάικλ Κίτον) ο οποίος προσπαθεί να συλλάβει τον Νέπιερ. Όμως όταν ο Νέπιερ πυροβολεί τον Μπάτμαν, ο Μπάτμαν εξοστρακίζει την σφαίρα και πέφτει στα μάγουλα του Νέπιερ. Ο Νέπιερ χάνει την ισσοροπία του και πέφτει σε χημικά. Όμως επιβιώνει και καταφεύγει σε πλαστικό χειρουργό για να του φτιάξει το πρόσωπο. Ο χειρουργός αποτυγχάνει και δημιουργήται ένα μόνιμο χαμόγελο στο πρόσωπό του. Λόγω της παραμόρφωσης απο τα χημικά τρελένεται και γίνεται ο Τζόκερ. Αφού σκοτώνει τον Γκρίσσομ, αναλαμβάνει την εγκληματική του οργάνωση και ορκίζεται εκδίκηση απο τον Μπάτμαν για την παραμορφωσή του. Δηλητηριάζει προιόντα ομορφιάς με το Αέριο Γέλιου που το ονομάζει "Σμάιλεξ". Αναπτύσει ερωτικό ενδιαφέρον για την Βίκυ Βέιλ (Κιμ Μπέισινγκερ) η οποία είναι σε σχέση με τον Μπρούς Γουέιν και την παγιδεύει σε μουσείο αλλά ο Μπάτμαν την σώζει. Αργότερα ο Μπάτμαν βρίσκει ποιά προιόντα δηλητηρίασε ο Τζόκερ και επειτα συνειδητοποιεί οτί ο Τζόκερ σκότωσε τους γονείς του. Όταν ο Τζόκερ προσπαθεί να δηλητηριάσει την πόλη στην γιορτή για τα 200 χρόνια ίδρυσης της Γκόθαμ ο Μπάτμαν τον σταματάει με το Τζέτ του. Ο Τζόκερ καταρρίπτει το Τζετ με ένα όπλο, το οποίο συγκρούεται έξω απο τον καθεδρικό ναό της πόλης. Η Βίκι ψάχνει να βρει τον Μπάτμαν στα συντρίμια όμως ο Τζόκερ την πιάνει και την αναγκάζει να σκαρφαλώσουν στο καμπαναριό του ναού. Ο Μπάτμαν τους ακολουθεί. Στην κορυφή ο Μπάτμαν νικά μπράβους του Τζόκερ και ύστερα παλεύει με τον Τζόκερ. Ο Τζόκερ τον κατηγορεί ότι τον έριξε στα χημικά και ο Μπάτμαν απαντάει ότι εκείνος σκότωσε τους γονείς του. Στο τέλος ο Μπάτμαν σκοτώνει τον Τζόκερ ρίχνοντάς τον απο το καμπαναριό.

Ο Τζόκερ εμφανίζεται και ως ο κύριος ανταγωνιστής στην ταινία Ο Σκοτεινός Ιππότης του 2008, σκηνοθετημένη από τον Κρίστοφερ Νόλαν, στην οποία και απεικονίζεται από τον Χιθ Λέτζερ. Για τον ρόλο ο Λέτζερ κέρδισε το Όσκαρ Β΄ Ανδρικού Ρόλου μετά το θάνατο του. Στην ταινία, η ταυτότητα του Τζόκερ μένει άγνωστη και ο ίδιος απεικονίζεται ως πιο χαοτικός και σκοτεινός με την προσωπικότητα του να μοιάζει με αυτήν ενός  κατά συρροή δολοφόνου. Η ερμηνεία του Λέτζερ θεωρείται ευρέως η καλύτερη απεικόνιση του Τζόκερ που έχει γίνει ποτέ.

Μια διαφορετική απεικόνιση του Τζόκερ έγινε και με την ταινία  Joker σε σκηνοθεσία Τοντ Φίλιπς, στην οποία απεικονίζεται από τον Χοακίν Φίνιξ, οποίος κέρδισε το Όσκαρ Α΄ Ανδρικού Ρόλου για την ερμηνεία του. 

Μέχρι σήμερα, ο Τζόκερ είναι ένας από δύο φανταστικούς χαρακτήρες (ο άλλος είναι ο Βίτο Κορλεόνε), για απεικονίσεις των οποίων δύο ηθοποιοί έχουν κερδίσει Όσκαρ.

Παραπομπές
----------

1. ↑  Zalben, Alex (2014-03-28). «When Is Batman's Birthday, Actually?». New York City: Viacom. Αρχειοθετήθηκε από το πρωτότυπο στις 2014-07-26.. Ανακτήθηκε στις 2020-02-22.
2. ↑  Eason, Brian K. (11 Ιουλίου 2008). «Dark Knight Flashback: The Joker, Part I». *Comic Book Resources*. Αρχειοθετήθηκε από το πρωτότυπο στις 23 Φεβρουαρίου 2014. Ανακτήθηκε στις 23 Φεβρουαρίου 2014.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
DC Comics |
| --- |
|  |
| 
Πρώην θυγατρική της Warner Bros. Discovery |
|  |
| Χαρακτήρες | 

|  |  |
| --- | --- |
| Ήρωες | 
* Aqualad
* Aquaman
* Batgirl (Μπάρμπαρα Γκόρντον)
* Blue Beetle
* Captain Marvel
* Cyborg
* Flash
* Green Arrow
* Green Lantern
* Plastic Man
* Superman
* Wonder Twins
* Wonder Woman
* Αρειανός Ανθρωποκυνηγός
* Γυναίκα Γεράκι
* Μαύρο Καναρίνι
* Batman
* Ντικ Γκρέισον
* Ρόι Χάρπερ
* Ρόμπιν
* Χόκμαν
 |
|  |
| Κακοί | 
* Bane
* Brainiac
* Λεξ Λούθορ
* Ντάρκσαϊντ
* Ντέθστροουκ
* Ρα'ς αλ Γκουλ
* Τζόκερ
 |
|  |
| Ομάδες | 
* Teen Titans
* Λεγεώνα της Δικαιοσύνης
* Ομάδα Αυτοκτονίας
 |
|  |
| Άλλοι | 
* Catwoman
* Θωρ
* Δόκτωρ Μανχάταν
* Λόις Λέιν
* Χάρλεϊ Κουίν
 |

 |  |
|  |
| Κόμικς | 
* *Doomsday Clock: Ώρα Μηδέν*
* *Watchmen*
 |
|  |
| Σχετικά | 
* Κατάλογος ταινιών που βασίζονται σε κόμικς της DC
* Σύμπαν της DC
* Wayne Εnterprises
* Γκόθαμ Σίτι
* DC Studios
* Arrowverse
* Σύμπαν της DC (franchise)
 |
|  |
| 
* Κατηγορία Κατηγορία
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μπάτμαν |
| --- |
|  |
| Ταινίες | 

|  |  |
| --- | --- |
| Σειρά ταινιών 1989–1997 | 
* *Μπάτμαν* (1989)
* *Ο Μπάτμαν Επιστρέφει* (1992)
* *Μπάτμαν για Πάντα* (1995)
* *Μπάτμαν & Ρόμπιν* (1997)
 |
|  |
| Τριλογία Σκοτεινού Ιππότη | 
* *Batman Begins* (2005)
* *Ο Σκοτεινός Ιππότης* (2008)
* *Ο Σκοτεινός Ιππότης: Η Επιστροφή* (2012)
 |
|  |
| Εκτεταμένο Σύμπαν της DC | 
* *Batman v Superman: Η Αυγή της Δικαιοσύνης* (2016)
* *Ομάδα Αυτοκτονίας* (2016)
* *Justice League* (2017) (*Zack Snyder's Justice League* (2021))
* *The Flash* (2023)
* *Batgirl* (ακυκλοφόρητο)
 |
|  |
| Τριλογία Ριβς | 
* *The Batman* (2022)
 |

 |
|  |
| Τηλεοπτικές σειρές | 
* *Μπάτμαν: Σειρά Κινουμένων Σχεδίων* (1992−1995)
* *Batwoman* (2019–2022)
* *The Penguin* (2024)
 |
|  |
| Βιντεοπαιχνίδια | 
* *Batman: Arkham Asylum* (2009)
* *Batman: Arkham City* (2011)
* *Batman: Arkham Origins* (2013)
* *Batman: Arkham Knight* (2015)
 |
|  |
| Χαρακτήρες | 
* Batman
* Batgirl (Μπάρμπαρα Γκόρντον)
* Catwoman
* Poison Ivy
* Bane
* Ντέθστροουκ
* Ρόμπιν
* Μπρους Γουέιν (Εκτεταμένο Σύμπαν της DC)
* Ντικ Γκρέισον
* Ρα'ς αλ Γκουλ
* Τζόκερ
* Χάρλεϊ Κουίν
 |
|  |
| Άλλα | 
* Wayne Εnterprises
* Γκόθαμ Σίτι
 |

 |